पाएं अपने शहर की ताज़ा ख़बरें और फ्री ई-पेपरडाउनलोड करें
बिरसानगर थाना क्षेत्र के विजया गार्डेन गेट नंबर तीन त्रिवेणी टावर के बंद फ्लैट नंबर 404 में बुधवार की शाम अभिषेक पाल (28) का फंदे से लटकता हुआ शव पुलिस ने बरामद किया है। पुलिस ने बांग्ला में लिखा सुसाइड नोट, मृतक का टैब और मोबाइल बरामद की है। इसमें लिखा है उसका बैंक काफी में कर्ज है। एक मिनट की गलती के कारण वह ऐसा कदम उठा रहा है।
अभिषेक पाल न्यूवोको विस्टा कंपनी में सेफ्टी मैनेजर का काम करता था। बुधवार को उसकी बी शिफ्ट ड्यूटी थी। ड्यूटी नहीं पहुंचने और मोबाइल रिसीव नहीं करने पर सह कर्मी रूपेश पात्रा अभिषेक के फ्लैट पर पहुंचा। पड़ोसी की मदद से दरवाजा तोड़कर अंदर घुसा तो देखा कि अभिषेक पाल का शव फंदे से लटका हुआ है। खबर मिलने पर बिरसानगर थाना की पुलिस पहुंची और शव को कब्जे में लेकर पोस्टमार्टम के लिए भेज दिया।
4 साल से काम कर रहा था अभिषेक
सह कर्मियों के मुताबिक अभिषेक 4 वर्ष से मैनेजर के पद पर काम करता था। वह बंगाल के हुगली का रहने वाला था। बुधवार शाम ड्यूटी पर नहीं पहुंचने पर उसे कई बार कंपनी के अधिकारियाें ने फोन किया। पर, किसी का फोन रिसीव नहीं किया। शाम 4 बजे कंपनी से रूपेश अभिषेक के फ्लैट पर पहुंचा। उसने फ्लैट के बाहर से फोन किया, पर अभिषेक ने रिसीव नहीं किया। फिर तैनात गार्ड व पड़ोसियों से अभिषेक के घर से बाहर निकलने के बारे में पूछा। किसी ने भी अभिषेक को नहीं देखा। इसके बाद रूपेश ने एक युवक की मदद से फ्लैट का दरवाजा तोड़ा। अंदर देखा कि पंखे के सहारे अभिषेक फंदे से लटका है। पलंग पर डायरी के ऊपर एक सुसाइड नोट पड़ा है। वहीं पर टैब व मोबाइल भी था। उसकी पत्नी हुगली में रहती है। वह अकेले रहता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn